**Eetu-Ville Juhani Arkiomaa** (s. 26. elokuuta 1993 Rauma) on suomalainen jääkiekkoilija, joka pelaa Saksan kolmanneksi korkeimman sarjatason Oberligan EC Peitingissa. Hän on pelipaikaltaan oikea laitahyökkääjä, mutta Arkiomaa osaa pelata myös keskellä. Hän laukoo oikealta.

Pelityyli
---------

Arkiomaan aiemman seuran, Mestis-joukkue TuTon urheilutoimenjohtaja Elmo Aittolan mukaan hän on tinkimättömällä asenteella ja tunteella pelaava sekä hyvin luisteleva, synnynnäinen maalintekijä, joka pystyy myöskin rakentamaan peliä. Aittolan mukaan Arkiomaan kilpailuhenkisyys ja selkeä halu olla paras jokaisessa pelissä olivat ominaisuuksia, jotka TuTon valmennusjohto koki isoiksi arvoiksi hänet hankkiessa.

Ura
---

Arkiomaa on Riihimäen Kiekko-Nikkareiden kasvatti. Hän pelasi myöhemmät juniorivuotensa kuitenkin Hämeenlinnan Pallokerhossa. Arkiomaa oli kaudella 2009–2010 joukkueen B2-nuorten paras pistemies ja maalintekijä sekä runkosarjassa tehoilla 16+22=38 että pudotuspeleissä tehoilla 2+1=3. Kauden 2011–2012 päätteeksi hän voitti A-nuorten SM-pronssia. Kaudella 2012–2013 Arkiomaa oli tehoilla 20+30=50 HPK:n A-nuorten paras pistemies, maalintekijä ja syöttäjä. Hän sijoittui koko A-nuorten SM-liigan pistepörssissä kolmanneksi. Arkiomaa valittiin sarjan joulukuun 2012 kuukauden pelaajaksi. Hän voitti kauden päätteeksi A-nuorten Suomenmestaruuden.

Kaudeksi 2013–2014 Arkiomaa nousi HPK:n SM-liigarinkiin. Hänet lainattiin kauden kynnyksellä pitkällä lainasopimuksella Mestis-joukkue Savonlinnan Pallokerhoon, jossa tulokaskausi toi 34 runkosarjaottelussa tehot 6+9=15. Arkiomaa valittiin Mestiksen lokakuun 2013 kuukauden nuoreksi pelaajaksi. Tammikuussa 2014 hänet nostettiin loppukaudeksi HPK:n vahvuuteen. Arkiomaa pelasi loppukautensa lähinnä joukkueen A-nuorissa, joita hän vahvisti myös harjoituskaudella Junior Club World Cupissa voittaen hopeaa. Arkiomaa oli turnauksessa HPK:n paras pistemies tehoilla 2+4=6. A-nuorten kauden päätyttyä hän jatkoi HPK:n SM-liigajoukkueen vahvuudessa ja teki liigadebyyttinsä ensimmäisessä puolivälieräottelussa 21. maaliskuuta 2014 vieraissa Oulun Kärppiä vastaan. Ottelu jäi Arkiomaan kauden ainoaksi SM-liigassa. Huhtikuussa 2014 hän teki 1+1-vuotisen jatkosopimuksen HPK:n kanssa.

Kaudella 2014–2015 Arkiomaa debytoi SM-liigan runkosarjassa. Hän teki liigauransa avausmaalin 15. marraskuuta 2014 Turun Palloseuraa vastaan. Arkiomaa sai ottelussa myös syöttöpisteen Zach Hamillin tekemään HPK:n 3–1-voittoon päättyneen ottelun ratkaisumaaliin. Hänet palkittiin *Ilta-Sanomien* kolmen tähden tähtipelaajana ja myös Jarkko Savijoki valitsi Arkiomaan legendojen tähtien ykköstähdeksi. Kaikkiaan Arkiomaan tulokaskausi toi 42 runkosarjaottelussa tehot 2+4=6. Hän pelasi kauden aikana myös neljä ottelua lainalla Mestis-joukkue Heinolan Peliitoissa. Joulukuussa 2014 HPK käytti Arkiomaan sopimuksessa olleen option ja teki vuoden mittaisen jatkosopimuksen hänen kanssaan.

Kesken kauden 2015–2016, joulukuussa 2015 Arkiomaa siirtyi Espoo Bluesiin vaihdossa Eero Somervuoreen. Hän jakoi lukemalla +1 joukkueen sisäisen tehotilaston voiton loukkaantumisen takia vain viisi ottelua pelanneen Micke Saaren sekä kesken kauden TPS:ään siirtyneen Kalle Kaijomaan kanssa.

Arkiomaa siirtyi kaudeksi 2016–2017 vuoden mittaisella sopimuksella pelaamaan Mestistä Heinolan Peliittoihin. Hän oli tehoilla 18+21=39 joukkueen toiseksi paras pistemies Tuukka Rajamäen jälkeen. Arkiomaa sijoittui myös koko Mestiksen maalipörssissä kymmenenneksi. Kaudeksi 2017–2018 hän siirtyi jatkamaan Mestis-uraansa vuoden mittaisella sopimuksella TuToon. Tammikuussa 2018 Arkiomaan sopimus purettiin yhteisymmärryksessä, kun hänen kerrottiin suuntaavaan ulkomaille. Arkiomaan uudeksi osoitteeksi vahvistui pian monikansallisen Alps Hockey Leaguen itävaltalaisjoukkue EHC Lustenau. Kaudeksi 2018–2019 hän siirtyi Tanskan Metal Ligaenissa pelaavan Esbjerg Energyn joukkueeseen. Joulukuussa 2018 Arkiomaa palasi kuitenkin loppukauden sopimuksella Lustenaun riveihin.

Muuta
-----

Arkiomaa on toisen polven liigakiekkoilija, sillä hänen isänsä Tero pelasi omalla urallaan yli 400 SM-liigaottelua sekä myös useita kausia ulkomailla. Myös Eetu-Villen setä Tomi on pelannut jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | SaPKo | Mestis | 34 | 6 | 9 | 15 | 10 | – | – | – | – | – |
|  | HPK | SM-liiga | – | – | – | – | – | 1 | 0 | 0 | 0 | 0 |
| 2014–2015 | Peliitat | Mestis | 4 | 0 | 1 | 1 | 27 | – | – | – | – | – |
|  | HPK | SM-liiga | 42 | 2 | 4 | 6 | 6 | – | – | – | – | – |
| 2015–2016 | HPK | SM-liiga | 16 | 0 | 3 | 3 | 6 | – | – | – | – | – |
|  | Blues | SM-liiga | 25 | 5 | 4 | 9 | 8 | – | – | – | – | – |
| 2016–2017 | Peliitat | Mestis | 47 | 18 | 21 | 39 | 59 | 4 | 1 | 0 | 1 | 2 |
| 2017–2018 | TuTo | Mestis | 34 | 8 | 17 | 25 | 24 | – | – | – | – | – |
|  | EHC Lustenau | AlpsHL | 7 | 6 | 7 | 13 | 8 | – | – | – | – | – |
| 2018–2019 | Esbjerg Energy | Tanska | 22 | 3 | 7 | 10 | 14 | – | – | – | – | – |
|  | EHC Lustenau | AlpsHL | 13 | 5 | 7 | 12 | 8 | 12 | 5 | 4 | 9 | 4 |
| 2019–2020 | SC Riessersee | Oberliga | 46 | 22 | 57 | 79 | 20 | – | – | – | – | – |
| 2020–2021 | SC Riessersee | Oberliga | 32 | 23 | 21 | 44 | 22 | – | – | – | – | – |
| 3 kautta | yhteensä | SM-liiga | 83 | 7 | 11 | 18 | 20 | 1 | 0 | 0 | 0 | 0 |
| 4 kautta | yhteensä | Mestis | 119 | 32 | 48 | 80 | 120 | 4 | 1 | 0 | 1 | 2 |
| 2 kautta | yhteensä | Oberliga | 78 | 45 | 78 | 123 | 42 | – | – | – | – | – |
| 1 kausi | yhteensä | Tanska | 22 | 3 | 7 | 10 | 14 | – | – | – | – | – |

Lähteet
-------

* Eetu-Ville Arkiomaa The Internet Hockey Databasessa (englanniksi)
* Eetu-Ville Arkiomaa Eurohockey-sivustolla (englanniksi)
* Eetu-Ville Arkiomaa *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun saapumiserään III/15 hyväksytyt urheilijat *puolustusvoimat.fi*.  12.3.2015. Puolustusvoimat.  Arkistoitu 3.2.2016. Viitattu 7.1.2016.
2. 1 2 3 4 5  Eetu-Ville Arkiomaa *Elite Prospects*. Everysport Media Group AB.  (englanniksi)
3. 1 2  TUTOlle viisi uutta vahvistusta - Arkiomaa ja Näppi matkaavat Turkuun *Jatkoaika.com*.  20.5.2017. Jatkoaika r.y. Viitattu 21.5.2017.
4. ↑  Neljä liigapelaajaa lainalle SaPKoon *Jatkoaika.com*.  9.9.2013. Jatkoaika r.y. Viitattu 23.3.2014.
5. ↑  Sportin Kivimäki Jatkoajan lokakuun Mestis-pelaaja *Jatkoaika.com*.  1.11.2013. Jatkoaika r.y. Viitattu 23.3.2014.
6. ↑  Eetu-Ville Arkiomaa loppukauden HPK:ssa *hpk.fi*.  31.1.2014. HPK Liiga Oy. Viitattu 23.3.2014.
7. ↑  Kokoonpano - Liiga *liiga.fi*.  21.3.2014. Jääkiekon SM-liiga Oy. Viitattu 23.3.2014.
8. ↑  Myllykoski HPK:n maalille sekä jatkosopimuksia *Jatkoaika.com*.  3.4.2014. Jatkoaika r.y. Viitattu 22.8.2014.
9. ↑  Katso video: Arkiomaan avausmaali jäi isältä näkemättä *is.fi*.  15.11.2014. Sanoma Media Finland Oy. Viitattu 16.11.2014.
10. ↑  Otteluseuranta *liiga.fi*.  15.11.2014. Jääkiekon SM-liiga Oy. Viitattu 16.11.2014.
11. ↑  HPK solmi nipun jatkosopimuksia hyökkääjiensä kanssa *Jatkoaika.com*.  19.12.2014. Jatkoaika r.y. Viitattu 20.12.2014.
12. ↑  Blues ja HPK vaihtokaupoilla - Somervuori ja Arkiomaa kauppatavarana *Jatkoaika.com*.  10.12.2015. Jatkoaika r.y. Viitattu 11.12.2015.
13. ↑  Peliitoille kolme jatkajaa - Arkiomaa uutena mukaan *Jatkoaika.com*.  13.5.2016. Jatkoaika r.y. Viitattu 18.5.2016.
14. ↑  Arkiomaa jättää TUTOn *tutohockey.fi*.  26.1.2018. TUTO Hockey Oy. Viitattu 26.1.2018.
15. ↑  Eetu-Ville Arkiomaa ersetzt verletzten Robin Axbom *ehc-lustenau.at*.  27.1.2018. EHC Alge Elastic Lustenau.  Arkistoitu 13.9.2018. Viitattu 28.1.2018. (saksaksi)
16. ↑  Finsk forward forstærker Energy *esbjergenergy.dk*.  16.6.2018. Esbjerg Elite Ishockey A/S.  Arkistoitu 16.6.2018. Viitattu 28.1.2018. (tanskaksi)
17. ↑  EHC Alge Elastic Lustenau verpflichtet Stürmer Eetu-Ville Arkiomaa und Torhüter Mathieu Corbeil *ehc-lustenau.at*.  12.12.2018. EHC Alge Elastic Lustenau. Viitattu 13.12.2018. (saksaksi)[vanhentunut linkki]